text: [{"text_idx": "#000000", "text": "Ta\u00f0 tykist vera trupult, at fa\u0301a ungdo\u0301min at st\u00f8\u00f0ast a\u0301 u\u0301toyggj. I\u0301 dag (2014) eru bert b\u00f8rn i\u0301 sku\u0301lanum i\u0301 Mykinesi, i\u0301 Fugloy og a\u0301 Kalsoy.\nHagt\u00f8lini vi\u0301sa, at mi\u00f0alaldurin \u00f8kist og fa\u0301, ella n\u00e6rum eingin b\u00f8rn og ung eru a\u0301 u\u0301toyggj. Einastu bygdir, i\u00f0 veruliga vi\u0301kja fra\u0301, eru Hu\u0301sar og Tr\u00f8llanes."}, {"text_idx": "#000002", "text": "Vit ungu a\u0301 u\u0301toyggj - vilja frama\u0301"}, {"text_idx": "#000004", "text": "Vit ungu a\u0301 u\u0301toyggj eru ofta treisk og duga at hugsa loysnir. Hetta kemur av, at vit ikki hava allar m\u00f8guleikar vi\u00f0 hondina, vit kunnu ikki vera uppgevandi, men hava vilja til at gera ta\u00f0 sum er ney\u00f0ugt fyri at loysa trupulleikar."}, {"text_idx": "#000006", "text": "Vit ungu a\u0301 u\u0301toyggj eru sja\u0301lvbjargin, ti\u0301 vit eru vaksin upp a\u0301 einum \u00f8\u00f0rvi\u0301si sta\u00f0i, har hentleikar ikki eru, og ti\u0301 l\u00e6ra vit at kla\u0301ra okkum sja\u0301lvi."}, {"text_idx": "#000008", "text": "Vit ungu a\u0301 u\u0301toyggj eru tolin vi\u00f0 ti\u0301\u00f0in. Ta\u00f0 er ikki sum a\u0301 st\u00f8rri pla\u0301ssum, har alt gongur eftir klokku. Vit gera ta\u00f0 sum er ney\u00f0ugt, ta\u0301 ta\u00f0 er ney\u00f0ugt, og so er ta\u00f0 ve\u00f0ur og vindur, i\u00f0 sty\u0301ra restini. Hja\u0301 okkum er ta\u00f0 alti\u0301\u00f0 ein plan-B og ein C, ti\u0301 vit eru avmarka\u00f0i orsaka av ve\u00f0rinum og va\u0301naligum fer\u00f0asambandi."}, {"text_idx": "#000009", "text": "Vit ungu a\u0301 u\u0301toyggj, halda fast vi\u00f0 vir\u00f0ir. Her meina vit, at vit seta pri\u0301s uppa\u0301 ta\u00f0 sum vit l\u00e6ra av teimum eldru, og da\u0301ma at vera saman vi\u00f0 familjuni. Vit eru eisini meira traditio\u0301nsbundin a\u0301 bygd, m.a. halda vit jo\u0301l, ny\u0301ggja\u0301r og a\u00f0rar h\u00f8gti\u0301\u00f0ir eftir gamlari si\u00f0venju, og familjan heldur no\u0301gv saman."}, {"text_idx": "#000014", "text": "Til d\u00f8mis summarhu\u0301s. Ta\u00f0 mugu ikki koma summarhu\u0301s, millum \u00f8ll hini to\u0301mu hu\u0301sini, ella hu\u0301s sum slett ikki ho\u0301ska til bygdina. Summarhu\u0301s eiga at liggja fyri seg i\u0301 einum by\u0301lingi, ikki beint vi\u00f0 gomlu bygdina. Best er um bygdin eigur summarhu\u0301s, ti\u0301 so kunnu fo\u0301lk leiga har alt a\u0301ri\u00f0."}, {"text_idx": "#000015", "text": "Vit ungu ynskja at vera vi\u00f0 til at avgera hvat skal henda a\u0301 u\u0301toyggj. Vit vilja arbei\u00f0a i\u0301 felag, fyri at sameina bygdafo\u0301lki og fyri at seta felags ma\u0301l. Men vit mugu fa\u0301a almennu myndugleikarnar vi\u00f0, ti\u0301 uttan teirra leiklut, fa\u0301a vit ikki gj\u00f8rt so no\u0301gv.\nVit hja\u0301lp fra\u0301 U\u0301toyggjafelagnum, fara vit at gera felags tilt\u00f8k og fara at vi\u0301sa umheiminum, at vit ungu a\u0301 u\u0301toyggj eru moderna og at ta\u00f0 ikki er r\u00e6st at bu\u0301gva a\u0301 u\u0301toygg, men coool. Men vit fara samstundis at vi\u0301sa a\u0301 ta\u00f0 sum manglar og er skeivt."}, {"text_idx": "#000016", "text": "Vit fara at fa\u0301a okkum u\u0301tbu\u0301gving og fara at bu\u0301gva a\u0301 u\u0301toyggj, um ta\u00f0 er ta\u00f0 vit vilja, ta\u0301 vit eru vaksin. Fara vit ikki at bu\u0301gva a\u0301 u\u0301toyggj, vilja vit a\u0301 annan ha\u0301tt menna heimbygdina."}, {"text_idx": "#000017", "text": "Vit fara at fa\u0301a okkum eina heimasi\u0301\u00f0u, undir heimasi\u0301\u00f0uni hja\u0301 U\u0301toyggjafelagnum, ti\u0301 har kunnu vit byrja okkara arbei\u00f0, at gera u\u0301toyggjarnar meira sjo\u0301nligar i\u0301 kappingini mo\u0301tvegis megin\u00f8kinum."}]